पाएं अपने शहर की ताज़ा ख़बरें और फ्री ई-पेपरडाउनलोड करें
जिला अस्पताल के फीमेल मेडिकल वार्ड में भर्ती छह महिला मरीजों सहित सीएमएचओ ऑफिस में पदस्थ डाटा एंट्री ऑपरेटर, जौरा अस्पताल में पदस्थ महिला स्वास्थ्यकर्मी का बेटा सहित जिलेभर में शुक्रवार को 131 संक्रमित मरीज मिले। वहीं 25 मरीज रिकवर होकर स्वस्थ भी हुए। संक्रमितों की कुल संख्या जिलेभर में 7207 पर पहुंच गई, वहीं 1246 अभी एक्टिव केस हैं। वहीं एबी रोड पर स्थित रॉयल रेजीडेंसी में रहने वाली 2 महिलाओं सहित 3 लोग संक्रमित मिले हैं।
शुक्रवार को कुल 769 सैंपल की रिपोर्ट आई, जिसमें 133 मरीज संक्रमित पाए गए। इनमें से 3 मरीजों की सैंपल जांच रिपीट आई है। जीआरएमसी से आए 182 सैंपल की रिपोर्ट में 60 नए संक्रमित मिले। वहीं जिला अस्पताल सहित सभी ब्लॉक से 587 लोगों के एंटीजन जांच कर सैंपल भेजे गए, जिनमें से 74 मरीज मिले। 131 मरीज मिलने के साथ संक्रमितों का आंकड़ा जिलेभर में 7207 पर पहुंच गया है। वहीं 25 मरीज स्वस्थ हुए। एक्टिव केस की संख्या अभी भी 1246 है।
131 संक्रमितों में 100 से अधिक ग्रामीण क्षेत्र के मरीज
शुक्रवार को आई 131 मरीजों में से 100 से अधिक ग्रामीण क्षेत्र के हैं। इनमें अंबाह, पोरसा, जौरा, कैलारस, सबलगढ़ क्षेत्र के मरीज शामिल हैं। हालांकि कोरोना संक्रमण को रोकने के लिए अफसर तरह-तरह के बयान दे रहे हैं लेकिन हकीकत यह है कि सैंपलिंग की रफ्तार कम थी। इस संबंध में दैनिक भास्कर लगातार मुद्दा उठा रहा है। शुक्रवार को 751 सैंपल जांच के लिए भेजे गए। मई महीने में पहली बार इतनी अधिक संख्या में सैंपल जांच के लिए भेजे गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn